• On Teil võimalus kasutada kesklinna ummikute vältimiseks ja südalinnast möödasõiduks koostöös riigiga valmis  ehitatavaid Põhjaväila, Haabersti ja Ülemiste eritasandlilist ristmikku;  • Saate oma korteriühistuga linnalt tuge, et laiendada või ümber planeerida parkimisala selliselt, et parkimisprobleem leeveneks;  • Saate liigelda sujuvamalt, sest vanade aukude pideva lappimise asemel paneme teedele uued ülekatted. Liiklusohtlike olukordade vähendamiseks joonime olulisemate tänavate ja ristmike sõidurajad;  • Ei pea Te muretsema vastehitatud teede kohese lagunemise pärast, sest võtame käsile  teedeehituse kvaliteedinõuete täitmise järelvalve;  • Võite end ohutumalt tunda seni ohtlikel ristmikel, sest paigaldame sinna sõitmist abistavad peeglid ja liiklushuligaane ohjavad kaamerad;  • Muudame linna sõbralikumaks ka Teie külaliste jaoks - paigaldame suuna- ja infotahvleid, mis annaksid juhatust ka inglise keeles;  • Saate mugavalt ja kiirelt liigelda kesklinnast lennujaama, sest loome toimiva ühistranspordi ühenduse kesklinna ja lennujaama vahel;  • Võite edaspidi olla kindel, et kui  Teie kodu asub tasulises parkimisalas, on Teil õigus seal parkida tasuta;  • Saate oma auto parkida turvalisse parkimismajja, sest võtame parkimismajade ehitamise korraldamise linnas käsile;  • Saate jalgrattaga liigelda mööda omavahel ühendatud ja turvalisi jalgrattateid. Jalgratastega liikumise mugavamaks muutmiseks avame linnas jalgrattaparklad. Kaupluste või kaubanduskeskuste rajamise puhul seame linna poolt tingimuseks, et lisaks autode parkimisele oleks turvaliselt lahendatud ka jalgrataste  parkimine.  • On lapsevankri või ratastooliga mugavam liikuda, sest rajame kõnniteid uuendades ja ehitades sujuvad peale- ja mahasõidu kohad.